**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL ĮGALIOJIMO**

2019 m. spalio 14 d. Nr. 34-166

Vadovaudamasi Lietuvos Respublikos vietos savivaldos įstatymo 48 straipsnio 2 dalimi bei atsižvelgdama į Lazdijų mokyklos-darželio ,,Vyturėlis“ 2019-10-07 raštą Nr. VYT10-131 „Dėl įgaliojimo suteikimo Lazdijų mokyklos-darželio ,,Vyturėlis“ direktorei Loretai Jurkonienei“, Lazdijų rajono savivaldybės taryba nusprendžia:

1. Įgalioti biudžetinės įstaigos Lazdijų mokyklos-darželio ,,Vyturėlis“, patikėjimo teise valdančios Lazdijų rajono savivaldybei nuosavybės teise priklausantį nekilnojamąjį turtą, direktorę Loretą Jurkonienę teisės aktų nustatyta tvarka pasirašyti deklaracijas apie statybos užbaigimą / paskirties keitimą ir jas pateikti VĮ Registrų centrui, registruoti naujus nekilnojamuosius daiktus Nekilnojamojo turto registre, Lazdijų rajono savivaldybės nuosavybės teise ir teisės aktų nustatyta tvarka kreiptis į Nekilnojamojo turto registro tvarkytoją dėl Nekilnojamojo turto duomenų patikslinimo atlikus paprastąjį statinių remontą, kapitalinį remontą ir rekonstravus nekilnojamuosius daiktus bei atsiimti parengtus dokumentus.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Ineta Junelienė, tel. (8 318) 51 460

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL ĮGALIOJIMO“ PROJEKTO**

**AIŠKINAMASIS RAŠTAS**

2019-10-10

Lazdijų rajono savivaldybės tarybos sprendimo „Dėl įgaliojimo“ projektas parengtas vadovaujantis Lietuvos Respublikos vietos savivaldos įstatymo 48 straipsnio 2 dalimi ir atsižvelgiant į Lazdijų mokyklos-darželio ,,Vyturėlis“ 2019-10-07 raštą Nr. VYT10-131 „Dėl įgaliojimo suteikimo Lazdijų mokyklos-darželio ,,Vyturėlis“ direktorei Loretai Jurkonienei“.

Lazdijų mokykla-darželis ,,Vyturėlis“ 2019-10-07 raštu Nr. VYT10-131 „Dėl įgaliojimo suteikimo Lazdijų mokyklos-darželio ,,Vyturėlis“ direktorei Loretai Jurkonienei“ kreipėsi dėl įgaliojimo suteikimo. Iškilo būtinybė priimti tokį sprendimą, nes be Lazdijų rajono savivaldybės tarybos įgaliojimo, biudžetinės įstaigos, patikėjimo teise valdančios Lazdijų rajono savivaldybei nuosavybės teise priklausantį nekilnojamąjį turtą, vadovas negali pasirašyti deklaracijos apie statybos užbaigimą, paskirties keitimą ir ją pateikti VĮ Registrų centrui, taip pat registruoti naujus nekilnojamuosius daiktus Nekilnojamojo turto registre ir teisės aktų nustatyta tvarka kreiptis į Nekilnojamojo turto registro tvarkytoją dėl Nekilnojamojo turto duomenų patikslinimo atlikus paprastąjį statinių remontą, kapitalinį remontą ir rekonstravus nekilnojamuosius daiktus bei atsiimti parengtus dokumentus.

Šio projekto tikslas – įgalioti biudžetinės įstaigos Lazdijų mokyklos-darželio ,,Vyturėlis“, patikėjimo teise valdančios Lazdijų rajono savivaldybei nuosavybės teise priklausantį nekilnojamąjį turtą, direktorę Loretą Jurkonienę teisės aktų nustatyta tvarka pasirašyti deklaracijas apie statybos užbaigimą / paskirties keitimą ir jas pateikti VĮ Registrų centrui, registruoti naujus nekilnojamuosius daiktus Nekilnojamojo turto registre Lazdijų rajono savivaldybės nuosavybės teise ir teisės aktų nustatyta tvarka kreiptis į Nekilnojamojo turto registro tvarkytoją dėl Nekilnojamojo turto duomenų patikslinimo atlikus paprastąjį statinių remontą, kapitalinį remontą ir rekonstravus nekilnojamuosius daiktus bei atsiimti parengtus dokumentus.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyriausioji specialistė Ineta Junelienė.

Ekonomikos skyriaus vyriausioji specialistė Ineta Junelienė